V súlade s Usmernením Ministerstva školstva Slovenskej republiky zo dňa 19. 5. 1998 č.

9648/1998 - 71 k postupu škôl a školských zariadení pri prepožičiavaní školských športových zariadení a ostatných školských zariadení a podľa ustanovenia § 3 a násl. zákona č. 116/1990 Zb. o nájme a podnájme nebytových priestorov v znení neskorších predpisov, podľa § 6 a § 9 ods. 11 zákona č. 596/2003 Z. z. je koncipovaná

**zmluva o nájme nebytových priestorov č. 24/2014**

uzavretá podľa § 13 zákona č. 278/93 Z. z. o správe majetku štátu v znení neskorších predpisov, zákona č. 116/90 Zb. § 3 a nasl.v znení neskorších predpisov a § 659 a násl. OZ

**Článok 1**

**Zmluvné strany**

Prenajímateľ: Základná škola, Školská 1, 059 71 Ľubica

zastúpený PaedDr. Annou Fedorovou, riaditeľkou ZŠ

Bankové spojenie: UNI CREDIT BANK Kežmarok

číslo príjmového účtu: XXXXXXXXXX/XXXX

IČO: 36158984

Nájomca: Súkromná osoba – p. Peter Maník

Budovateľská 45, 059 71 Ľubica

Rodné číslo: XXXXXX/XXXX

Číslo OP: XX XXXXXX

Tel. č.: XXXX XXXXXX

**Článok 2**

**Predmet zmluvy**

Prenajímateľ prenechá nájomcovi nebytové priestory ZŠ Ľubica, konkrétne telocvičňu o výmere 280 m2, šatňu s umyvárňou a WC o výmere 40 m2, spolu 320 m2 úhrnnej plochy v budove Základnej školy v Ľubici, súpisné číslo 1039, na parcele registra C č. 1205 zapísanej na LV č. 1.

**Článok 3**

**Účel nájmu**

V súlade so zákonom o obecnom zriadení č. 369/1990 Zb., § 4, ods. 2, písm. h športové priestory prenajímateľa ako rozpočtovej organizácie v zriaďovateľskej pôsobnosti obce Ľubica sa prenechávajú za účelom utvárania podmienok zabezpečovania telesnej kultúry a športu obyvateľov obce. Teda konkrétne športové priestory uvedené v článku 2 sa nájomcovi prenechávajú za účelom prevádzania relaxačno-rekreačnej športovej činnosti – **nohejbal.**

**Článok 4**

**Doba trvania nájmu**

Zmluva sa uzatvára na dobu určitú, a to konkrétne od 8. januára 2015 do 30. apríla 2015 vo švrtok od 18.30 hod. do 19.30 hod. 1 x týždenne. Úhrnne 15 hodín.

Zmluvné strany môžu vypovedať zmluvu z dôvodov uvedených v príslušnom ustanovení zákona č. 116/90 Zb. o nájme a podnájme nebytových priestorov v znení nesk. predpisov.

**Článok 5**

**Práva a povinnosti nájomcu**

1. Nájomca je oprávnený používať športové priestory v rozsahu a v súlade s účelom, na ktorý je uzavretý zmluvný vzťah.

2. Nájomca je povinný uhradiť náklady spojené s využívaním športových objektov podľa vzájomnej dohody.

3. Nájomca je povinný chrániť športové objekty a zariadenie pred poškodením a zničením, zodpovedá za priestory a udržuje ich v dobrom stave.

4. Nájomca je povinný bez zbytočného odkladu oznámiť prenajímateľovi potrebu opráv, ktoré má prenajímateľ urobiť a umožniť vykonanie týchto opráv. Inak prenajímateľ nezodpovedá za škodu, ktorá nesplnením tejto povinnosti vznikla.

5. Vo všetkých priestoroch školy platí zákaz fajčenia!

**Článok 6**

**Úhrada nájomného a nákladov spojených s užívaním nebytových priestorov**

I. Výpočet úhrad:

1. Nájomné za nebytové priestory: 1 m2 ročne á 25 Eur = 1 m2 za hodinu á 0,0028 Eur

Telocvična má 320 m2 x 0,0028 Eur **= 0,90 Eur**

2. Prevádzkové náklady: a) teplo: plyn a ohrev vody 1 hodina 15,0 m3 á 0,60 Eur = 9,00 Eur

b) voda: 1 hodina 0,5 m3 á 2,85 Eur = 1,43 Eur

c) elektrická energia: 1 hodina 10,0kW á 0,30 Eur = 3,00 Eur

d) čistiace prostriedky: 1,17 Eur

Spolu na jednu hodinu**: = 14,60 Eur**

II. Reálna úhrada:

1. Nájomné za telocvičňu spolu: 15 hodín x 0,90 Eur = 13,50 Eur

2. Prevádzkové náklady spolu: 15 hodín x 14,60 Eur = 219,00 Eur

III. Spôsob a čas úhrady:

V jednej splátke do 31. marca 2015 na príjmový účet: 6619326028/1111 UNI CREDIT BANK Kežmarok, alebo v hotovosti do pokladne školy. **Úhrada spolu činí: 232,50 Eur.**

V prípade omeškania s platením fakturovaných nákladov je vypožičiavateľ povinný uhradiť požičiavateľovi úroky z omeškania v zmysle § 517, ods. 2 Obč. zák. a NV SR č. 87/1995 Z.z.

**Článok 7**

**BOZP a PO**

1. Dodržiavanie bezpečnosti a ochrany zdravia pri práci, ako aj protipožiarnej ochrany sa riadi podľa vnútorného školského poriadku pre Základnú školu v Ľubici.

2. Prenajímateľ nezodpovedá za prípadné úrazy cvičencov, toto je bezozvyšku v kompetencii nájomcu.

**Článok 8**

**Záverečné ustanovenia**

1. Zodpovedný pracovník ZŠ kontroluje športové objekty a dozerá na poriadok. Nájomca je povinný rešpektovať jeho pokyny, či rozhodnutia.

2. Táto zmluva nadobúda platnosť dňom podpisu oboch zmluvných strán.

3. Zmluva je vyhotovená v dvoch exemplároch, z ktorých každý má povahu originálu. Jednu zmluvu dostane prenajímateľ a jednu nájomca.

4. Zmeny a doplnky musia mať písomnú formu a budú neoddeliteľnou súčasťou tejto zmluvy.

**V Ľubici 03. decembra 2014**

**Prenajímateľ: Nájomca:**